kardosdrur/scandi-wiki huggingface dataset:
Almindelig bregnepors

 
Almindelig bregnepors (Comptonia peregrina) er en lille, løvfældende busk. Væksten er krybende til opstigende. På rødderne dannes knolde, hvor planten i samarbejde med en svamp får adgang til biologisk brugbart kvælstof.

Beskrivelse 
Barken er først brun og tæt behåret. Senere bliver den mere gråbrun og hårløs. Gamle grene kan få opsprækkende bark. Knopperne er modsatte, små og brune. Bladene er elliptiske med grove tænder langs randen. Oversiden er blank og mørkegrøn, mens undersiden er lyst grågrøn. Begge sider er rigt besat med dunhår og kirtler, som afgiver en duftende harpiks. 

Blomstringen sker i maj-juni, og hanlige og hunlige rakler findes på hver sit individ. Planter med hunlige blomster har dem siddende ved skudspidsen. Frugterne er piggede og rummer hver 4 frø.

Rodnettet består af et højtliggende, stærkt forgrenet system af siderødder ofte med dannelse af rodfilt. Planten danner massive netværk af underjordiske skud, som bærer både grene og rødder. På rødderne dannes knolde i samarbejde med strålesvampe af slægten Frankia. Dette skaffer den det nødvendige kvælstof.

Højde x bredde: 1,5 x 3 m (dette inklusive udløberskud).

Hjemsted 
Almindelig bregnepors vokser på veldrænet, tør og sur bund i det nordøstlige USA og Canada. På sandsletter og i sandede floddale med sur bund ("Pine barren") langs kysterne i det nordlige Michigan findes arten sammen med bl.a. amerikansk asp, banks fyr, bølget bunke, fliget viol, glansbladet hæg, harpiksfyr, kalkunfod, lav blåbær, Liatris aspera (en art af pragtskær), liden præriegræs, næbhassel, Potentilla arguta (en art af potentil), sandkirsebær, spinkel kambunke og Stipa spartea (en art af fjergræs)

Værtsplante 
Bregnepors er værtsplante for en rustsvamp (Cronartium comptoniae), der hæmmer banksfyr (Pinus banksiana) i væksten.

Note 

Buske
Bregnepors
Bregnepors

Bregnepors (Comptonia) er en lille slægt, som er udbredt i Nordamerika. Her omtales kun den ene art, som – af og til – ses dyrket i Danmark. I USA har arter af denne slægt rollen som mellemværter for en alvorlig rustsygdom (Cronartium comptoniae) på femnålede Fyr.

 Almindelig Bregnepors (Comptonia peregrina)

Galleri
Everlast (musiker)

Everlast (født Erik Schrody 18. august 1969 i Valley Stream, New York) er en populær musiker kendt for sin stil, der befinder sig mellem rock, hiphop og country. Tidligere var han frontfigur i rap-gruppen House of Pain. I 2000 vandt han en grammy (sammen med Santana) for sangen "put your lights on". Af andre kendte numre kan nævnes "What it’s like", "Ends", "Black Jesus" og "White Trash Beautiful".

Everlasts første soloalbum "Forever Everlasting" floppede både blandt anmeldere og kommercielt. Hans andet album "Whitey Ford sings the blues" som udkom 8 år efter, var en stor succes, specielt i USA. Hans tredje album "Eat at Whitey's" var endnu et kritikerrost album, men solgte knap så godt. Hans fjerde album "White trash beautiful" udkom i 2004.

Mellem første og andet album blev Everlast ramt af et alvorligt hjertetilfælde, hvilket stadig påvirker hans tekster.

Han er konverteret til islam.

Diskografi

Forever Everlasting 
Udkom i 1990

Whitey Ford sings the blues 
Udkom 1998 og indeholder følgende numre:
 The white boy is back
 Money (dollar bill)
 Ends
 What it's like
 Get down
 Sen dog
 Tired
 Hot to death
 Painkillers
 Price Paul
 Today (watch me shine)
 Guru
 Death comes calling
 Funky beat
 The letter
 7 years
 Next man

Eat at Whitey's 
Udkom 2000 og indeholder følgende numre:
 Whitey
 Black Jesus
 I can't move
 Black coffee
 Babylon feeling (featuring Carlos Santana)
 Deadly assassins (featuring B-Real)
 Children's story (featuring Rahzel)
 Love for real (featuring N'dea Davenport)
 One and the same
 We're all gonna die (featuring Cee-Lo)
 Mercy on my soul (featuring Warren Haynes)
 One, two (featuring Kurupt)
 Graves to dig
 Put your lights on (featuring Carlos Santana)

White Trash Beautiful 
Udkom 2004 og indeholder følgende numre:
 Blinded by the sun
 Broken
 White trash beautiful
 Sleepin alone
 The Warning
 Angel
 This kind of lonely
 Soul music
 God wanna
 Lonely road
 Sad girl
 Ticking away
 Pain
 Pieces of drama
 Maybe

Musikere fra USA
Freedmen’s Bureau

Freedmen's Bureau – (agentur) bureau i delstaten Arizona, USA, grundlagt som del af "US War Department of Kongress" i marts 1865. Agenturets fulde navn var "Bureau of Refugees, Freedmen and Abandoned Lands".
Dens primære opgave var at yde assistance til de flygtede negre efter afslutningen af den Amerikanske Borgerkrig. Oprindeligt planlagt til at virke i 1 år, bureauet fortsætte arbejdet i 1866 med Kongressens nedstemning af vetoet fra præsident Andrew Johnson og agenturet blev derefter udvidet. Agenturet blev ledet af kommissioner, General Oliver Otis Howard, som blev assisteret af 1 kommissioner assistent for hver sydlig stat.
Bureauet tog ansvaret for uddeling af mad og medicin til de sorte, af hvilke de fleste var flygtninge, samt til de hvide i nød. Deres arbejde bestod også af regulering af arbejdsforhold for de sorte, dannelse af skoler og undervisning af tidligere slaver som var analfabeter, samt kontrol og distribution af land forladt eller konfiskeret fra ejerne i syden. Bureauet udførte også legale rettergange som også involverede de sorte. Landet som var kontrolleret af bureauet, total omkring 800.000 hektarer, var forudsat til at blive givet til de tidligere slaver og til personer som beviste deres loyalitet til Unionen, i lodder som ikke var over 40 hektarer. Af forskellige grunde blev denne plan forladt og meget af landet blev returneret til de tidligere ejere, og efterlod skuffelse blandt de tidligere slaver som håbede at grundlæge deres egne uafhængige farme. De fleste af bureauets aktiviteter sluttede i 1869, på nær uddannelsesprogrammet som fortsætte indtil 1872 og som var bureauets hovedopgave.

Kilde / Ekstern henvisning 
 I bil igennem Arizona 

Afroamerikansk historie
Apache Pass

Apache Pass (Apache-passet) er et bjergpas i Cochise County i den amerikanske delstat Arizona mellem Dos Cabezas Mountains (fra Spansk: To hoveder bjergene) og Chiricahua Mountains. Passet ligger i ca. 1.550 meter over havets overflade. 

Passet havde tidligere et uhyggeligt rygte, da det var det farligste sted på den sydlige rute til Californien. Den var gravpladsen for nybyggere og Apache-krigere. Emigranterne, som begav sig mod Californiens guldsteder og senere diligencerne fra Butterfield Overland diligencelinien, fulgte sporet op mod den stenede bjergside ad Apache Pass.

Det der drev dem alle mod faren i Apache Springs området, var vand i et land med få vandhuller. Vandet ved Apache Springs var vigtigt og en velkommen kilde på vejen for dyrene og de rejsende immigranter samt postbærere, som krydsede den sydlige del af Arizona, men disse vandkilder var Chiricahua-Apachernes foretrukne vandsted. I en periode var deres leder Cochise indstillet på fred med de Forenede Stater, men en ung løjtnant dræbte i 1861 seks medlemmer af hans familie og anholdt den stolte høvding for en ugerning som han ikke havde begået. Dette forsøg mislykkedes og den engang fredelige Chiricahua stamme var ikke længere villig til at dele kilden med de hvide mennesker. Inden 24 timer efter dette forræderi angreb Apacherne Butterfield diligencen og et vogntog og dræbte 14 nybyggere. Hermed indledte den forbitrede Cochise en 12 års blodig krig mod den hvide mand.

Med myrderier, røverier og overfald, terroriserede Cochises Apacher området, så de hvide indbyggere i Tucson følte sig usikre, da alle som var på vej til Tucson, blev overfaldet på Apache Pass.

Kilde/Ekstern henvisning
I bil igennem Arizona 

Bjergpas i USA
Arizona
Microsoft Office

Microsoft Office er en kontorpakke lavet af Microsoft. Microsoft Office findes både til Windows og Mac OS. Programmet er den klart mest udbredte kontorpakke og benyttes både af firmaer og privatpersoner.

Den nyeste PC-udgave af Microsoft Office er Office 2013 der kun findes i Windowsudgaver. Nyeste Mac-udgave af Office er fra 2011. 
I Office 2007 er der blevet lavet meget om siden Office 2003 (til pc). Der er blevet lavet et helt nyt brugerinterface, som passer godt til Windows Vista da interfacet minder meget om hinanden, Microsoft Office 2007 og Windows Vista blev også udgivet den samme dato (d. 30/1-07).
Der er tydelige forskellige på Office 2003 og 2007, blandt andet er genvejstaster blevet ændret. 

Programmerne i Microsoft Office er nogle af de mest kendte kontorprogrammer, med tekstbehandlingsprogrammet Word, regnearksprogrammet Excel, præsentationsprogrammet PowerPoint, databaseprogrammet Access, kalender- og e-mail-programmet Outlook, desktop publishing-programmet Publisher, samt de tre forholdsvis nye; notatorganiseringsprogrammet OneNote, formularoprettelsesprogrammet Infopath og filsynkroniseringsprogrammet Groove. 
Tidligere har billedbehandlingsprogrammet PhotoDraw, websidemanagerprogrammet Frontpage, kalenderprogrammet Schedule+ og e-mailprogrammet Mail indgået i Officepakkerne. 

Programmerne kan købes separat eller samlet i følgende pakker: 

Microsoft Office 2007

Se også 
 LibreOffice
 OpenOffice.org

Referencer

Eksterne henvisninger 

 Microsoft Offices hjemmeside
 Office Guide
Efterårsferie

Efterårsferien, tidligere kaldet kartoffelferien, er en dansk skoleferie af en uges varighed, typisk uge 42. Feriens oprindelige formål var at børnene skulle kunne hjælpe med kartoffelhøsten.

I dag er efterårsferien den eneste ferie i efterårssemesteret (mens foråret har adskillige helligdage), og adskillige kulturarrangementer lægges derfor op til eller i denne uge.

På fredagen før efterårsferien ligger Skolernes Motionsdag og Kulturnatten.

I Sverige har man tilsvarende höstlov, som dog ligger lidt senere i året.

Efterårsferien gav i 1986 navn til det største finanspolitiske indgreb i nyere tid, Kartoffelkuren; da den blev vedtaget den 13. oktober 1986.

Se også 

Ferie
Københavns Universitetshospital

Københavns Universitetshospital er et samarbejde mellem Det Sundhedsvidenskabelige Fakultet ved Københavns Universitet, hospitalerne i Region Hovedstaden (herunder Rigshospitalet) og Region Sjælland samt Steno Diabetes Center, der er associeret medlem.

Som universitetshospital kombinerer man hospitalsfunktioner med uddannelsen af sundhedspersonale. I modsætning til andre universitetshospitaler, f.eks. Odense Universitetshospital, er der altså ikke tale om en institution under ét tag.

Københavns Universitetshospital blev etableret i 1995 og varetager uddannelse af almene læger, tandlæger og humanbiologistuderende og driver samtidig klinisk forskning. Formålet er at optimere og videreudvikle samarbejdet om de universitære funktioner i hovedstadens sygehuse. Samarbejdet varetages af et samordningsudvalg.

Københavns Universitetshospitals administration har til huse på Panum Instituttet.

Eksterne henvisninger 
 Københavns Universitetshospitals hjemmeside

Hospital
Universitetshospitaler
Universitetshospital

Et universitetshospital kombinerer hospitalsfunktioner med uddannelse af sundhedspersonale og fungerer oftest i samarbejde med et universitet.

I Danmark er der fem universitetshospitaler:
 Københavns Universitetshospital, der især består af Rigshospitalet
 Odense Universitetshospital (OUH)
 Aarhus Universitetshospital (AUH) i Skejby
 Aalborg Universitetshospital
 Sjællands Universitetshospital i Køge

Referencer 

 

fi:Yliopistollinen sairaala
he:בית חולים#בית חולים אוניברסיטאי
Faxe Kondi

Faxe Kondi er en læskedrik, der siden 1971 har været fremstillet af Faxe Bryggeri. Den indeholder glukose, også kaldet druesukker.

Historie 
Drikken blev i 1971 udviklet i samarbejde med fodbold-, håndbold- og basketballspillere på landsholdet og læge Knud Lundberg. Oprindeligt blev drikken produceret og solgt under navnet Koral Kondi. Navnet Faxe Kondi blev "opfundet" af Leif Terp, som også arbejdede på et Københavnsk reklamebureau. Leif Terp blev hurtigt ansat på Faxe Bryggeri.

Indtil slutningen af 1990'erne blev Faxe Kondi tappet på ølflasker, hvad der var til stor morskab for børn og voksne, når flasken stod, så etiketten ikke var synlig. Den blev genintroduceret i 2012.

I 2007 fjernede Bryggeriforeningens medlemmer, herunder Faxe Kondi, farvestoffet quinolingult (E-104) fra deres produkter. Dette skete efter at Forbrugerrådet havde kritiseret brugen af stoffet, da det var mistænkt for at forårsage leverskade, og være et allergen. Dette fjernede drikkens karakteristiske lysegule farve.

Igennem årene er der blevet produceret flere varianter, hvor der har været varierende sukkerindhold og smage. Desuden har der været versioner med en anden etiket i forbindelse med kommercielle arrangementer.

Royal Unibrew lancerede i uge 7 2012 en energidrik med navnet ”Faxe Kondi Booster”. Faxe Kondi findes i mange  forskellige smagsvarianter med forskellige navne.

I populærkulturen 
Fra sæsonen 1996-97 til 2000-01 var Faxe Kondi navnesponsor for Danmarks bedste fodboldrække Superligaen. Fra sommeren 1997 til sæsonen 2000-01 havde man også navnesponsoratet af 1. division.

Rapperene Klumben og Raske Penge udgav i 2012 sangen "Faxe Kondi".

Kilder

Eksterne henvisninger 

 Faxe Kondis hjemmeside 

Sodavand
Royal Unibrew
Etableret i 1971
Mascot Park

Mascot Park (tidligere Silkeborg Stadion) var et fodboldstadion i Silkeborg og var hjemmebane for fodboldklubben Silkeborg IF. Fra august 2017 spiller Silkeborg IF på JYSK Park

Stadionrekorden er fra en kamp mod Brøndby IF 14. maj 1995.

Historie 
Sportspladsen blev anlagt midt i 20'erne, da byen ville have en sportsplads på niveau med de omkringliggende byer. I 1925 udtalte Stadsingeniør Gunder Hansen: Den nye sportsplads bliver langt fra så flot og storstilet som i Århus, Aalborg, Vejle og Horsens, men vi kan være den bekendt. I løbet af 2-3 år blev grunden til Silkeborg Stadion lagt, i form af en fodboldbane omkranset af en løbebane.

9. september 1943 blev en omklædningsbygning, Stadionhuset, taget i brug, og sportsfolkene fik mulighed for at tage varme styrtbade. Det var en en bygning i Schweizisk stil med balkoner. Omklædningsfaciliterne er i dag erstattet af en nyere tilbygning, men selve Stadionhuset bruges stadig bl.a. til seriefodbold og kommentatorbygning. På nogenlunde samme tid blev der arbejdet med planer om at bygge en overdækket tribune på den vestlige langside, som kunne være klar til byjubilæet i 1946, men planerne faldt til jorden.

Den 19. juni 1955 indviede Silkeborg Gymnastikforening deres klubhus nye på Stadion, som medlemmerne selv havde bygget, og i 1962 kom tribunen på Stadions vestside, som i dag er bygget om til sponsorlounge. Senere blev der bygget ståtribune på østsiden, ligesom der blev lavet ståpladser bag målene.

Silkeborg Stadion blev stærkt ombygget i 1990'erne, så tilskuerpladserne i dag overvejende består af overdækkede siddepladser. Desuden er der bygget en helt ny tribune i den nordlige ende. Derudover blev løbebanen delvist inddraget i år 2000, så der ikke længere kan dyrkes Atletik, som i stedet er flyttet til Silkeborg Atletik Stadion.

Gennem 1990'erne og 2000'erne er det ofte blevet debatteret, om Silkeborg Stadion skulle afløses af et nyt og moderne stadion, på grund af de dårlige til- og frakørselsforhold, de dårlige parkeringsforhold og beliggenheden i et villakvarter.
20. november 2015 blev første spadestik taget til det nye stadion i Silkeborg JYSK Park. Den sidste kamp på Silkeborg stadion blev spillet 16. maj 2017.

Mascot Park 
I forbindelse med Silkeborg IF i slutningen af august 2011 indgik en hovedsponsoraftale med tekstilvirksomheden Mascot, skulle navnet på stadion indtil udgangen af 2013 omdøbes til "Mascot Park".

Referencer 

Fodboldstadioner i Danmark
Sport i Silkeborg
Bygninger, konstruktioner og anlæg i Silkeborg
Silkeborg IF Fodbold
Sodavand

Sodavand er ikke-alkoholiske læskedrikke med kulsyre. Normalt er sodavand sødet med sukker for at skjule kulsyrens smag, men der findes også sodavand med kunstige sødemidler, såkaldte light-sodavand.

De mest kendte er Coca Cola og Pepsi.

Historien 

I 1772 opfandt englænderen Joseph Priestley en metode til at opløse kuldioxid i vand. Den svenske kemiker Torbern Bergman havde i1771 opfundet stort set den samme metode.

Sodavand i den form, vi kender, blev opfundet i slutningen af 1800-tallet af amerikaneren John S. Pemberton. Han opfandt Coca Cola som medicin. Navnet Coca stammer fra indholdet af kokain, Cola fra indholdet af ekstrakt fra kolanødden.

Sodavand er i dag mere populært end nogensinde, og man har også kunnet se større flasker. Først blev sodavand solgt i 25, 35 eller 100 centiliters glasflasker. Men i 1990'erne kom plastflasker med 50 og 150 centiliter, og i dag kan man få sodavand i 3 liters flasker i USA.

Kritik af sodavand 
På grund af den lave pH-værdi og høje indhold af sukker kritiseres det for at skade tænderne. Sukkerfrie produkter kan ikke betragtes som sundere, da de har et højt indhold af syre.

En anden kritik af cola er, at det indeholder så store mængder fosforsyre, at de giver syreskader på tænderne.

Kritik af sukkerfri sodavand 
Sodavand, som markedsføres som "light" (let),  anses ofte for sundere end den almindelige sodavand, da de ofte er sødet med aspartam. Fordelen er, at produktet typisk indeholder færre kalorier end de sukkerholdige produkter. Selvom nogle frygter, at dette stof skulle være sundhedsskadeligt for mennesker, er der ikke videnskabeligt grundlag for det.
Sødemidlet aspartam er imidlertid et omdiskuteret produkt i medicinske kredse, og et studie udført på rotter har vist en sammenhæng mellem indtagelse af stoffet og fremkomsten af visse kræftformer. Diskussionen går på, at trods mulige skader kan de kun opstå ved indtagelse af store mængder aspartam, som ikke kan nås ved at drikke light sodavand.
Der er ikke fundet et kausalt link mellem asparatam og cancer , Det betyder, at både American Cancer Society og den danske Fødevarestyrelse afviser asparatam som en risiko. 
Endvidere skal  det være aldeles uskadeligt at indtage aspartam under den fastsatte grænseværdi på 40 mg/kg kropsvægt per dag.
Indholdet af aspartam i en Coca Cola Zero er 58 mg per 240 ml, som cirka svarer til 80mg pr. dåse.
Beregningen af aspartams helbredsmæssige effekter stammer fra andre kilder som nogle slags tyggegummi og frugtyoghurt, sukkerfrit slik og bolsjer, light syltetøj, nogle slags is, desserter og nogle slanke- og diabetesprodukter.

Forsøg tyder på, at kunstige sødestoffer kan virke stimulerende sult hos omtrent 40% af befolkningen (hvilket formentlig kan tilskrives deres genetik), så man spiser mere, når man drikker sukkerfri sodavand.

Forskellige slags sodavandssmag 

 Abrikos
 Ananas
 Appelsin
 Citron
 Cola
 Grape
 Hindbær
 Lime
 Sportsvand

Se også 
 Coca Cola
 Faxe Kondi
 Kulsyre
 Jolly Cola
 Mecca-Cola
 Pepsi

Kilder
Quo vadis

Quo vadis er en historisk roman af den polske forfatter Henryk Sienkiewicz udgivet i 1896. Titlen er latin og betyder Hvor går du hen? Den hentyder til Det Nye Testamente, Johannesevangeliet kapitel 13, vers 36 og legenden om apostlen Peter, der på flugt fra Rom i et syn ser Jesus og spørger ham: ”Quo vadis, Domine?” (Hvor går du hen, Herre?). 

Quo vadis foregår i Rom under kejser Neros kristenforfølgelser, og omhandler kærligheden mellem den unge kristne kvinde Lygia og den romerske officer Marcus Vinicius, som nyligt er vendt sejrende hjem fra England. Konfronteret med den kristne enkelhed og spirituelle kraft i kontrast til den fordærvede romerske luksus, vælger Marcus Vinicius kristendommen.

Quo vadis er filmatiseret mindst syv gange. Den mest kendte filmatisering er den MGM-producerede storfilm fra 1951 med bl.a. Robert Taylor og Peter Ustinov i hovedrollerne.

Henryk Sienkiewicz blev tildelt nobelprisen i litteratur i 1905 hovedsagelig på grund af denne bog.

Referencer

Eksterne henvisninger 
Quo vadis? på engelsk
Quo vadis?  på polsk

Romaner fra Polen
Latinske vendinger
Litteratur i 1896
Familielighed

Familielighed er et begreb, som bruges som redskab til kategorisering. 

Den østrigske filosof Ludwig Wittgenstein introducerede det i værket Filosofiske Undersøgelser som et alternativ til klassisk klassificering ud fra nødvendige og tilstrækkelige betingelser. Ideen er her at elementer i en klasse ikke behøver at have et bestemt sæt af egenskaber til fælles, men at kategorien i stedet kendetegnes ved elementernes overlappende egenskaber. F.eks. overlapper fodbolds egenskaber ganske meget med håndbolds, mindre med tennis' og rundbolds, og kun ganske lidt med ludo eller skaks – alligevel er de alle med i kategorien 'spil' takket være familielighed.

Inden for kunst taler man om familielighed mellem to ting, hvis de for eksempel: 
 beskæftiger sig med samme tema
 er i samme medie ( fx maleri, skulptur, installation )
 har lighed i form eller udtryk
 refererer til hinanden 
 har lighed i håndværksmæssig udformning

Filosofi
Kunst
Slaget ved Dien Bien Phu

Slaget ved Điện Biên Phủ blev udkæmpet under Den første indokinakrig mellem den 13. marts og 7. maj 1954 mellem Det franske fjernøstlige ekspeditionskorps og Viet Minhs kommunistiske revolutionære styrker. USA var ikke officielt en del af krigen, men støttede i hemmelighed Frankrig ved finansiel og materiel støtte. Tilsvarende støttede Kina og Sovjetunionen Viet Minh bl.a. ved levering af artilleri og ammunition.

Điện Biên Phủ er en lille by med 22.400 indbyggere i det nordvestlige Vietnam. Den 6. maj 1954 blev byen indtaget af Ho Chi Minhs tropper efter en 57 dage lang belejring. Det var mod forventning lykkedes oprørstropperne, Viet Minh, at slæbe tungt artilleri op ad bakkerne omkring byen, hvilket resulterede i de franske troppers nederlag. Alle 13.000 franske soldater, hvoraf mange var fra Fremmedlegionen, blev enten dræbt eller taget til fange. De vietnamesiske tab estimeres til 25.000. Dette nederlag blev afgørende for Frankrigs beslutning om at give Indokina dets selvstændighed.

Fransk Indokina bestod af Vietnam, Laos og Cambodja. Efter nederlaget ved Điện Biên Phủ i 1954 blev landene selvstændige.
 
Det gav anledning til Vietnamkrigen 1959 – 1975.

1. indokinesiske krig
Vietnams historie
Lillebil

Begrebet Lillebil opstod som  et alternativ til taxier. 

Taxaer var autoriserede, og det var de enkelte kommuner, der før hyrevognsloven fra 1973 bestemte, hvor mange taxaer man skulle have i den enkelte kommune. Lillebiler derimod var et frit erhverv. Enhver kunne lave en lillebilscentral, og fra ca. 1920 og frem til 1973 fandtes et hav af lillebilscentraler. Lillebiler måtte før 1973 ikke søge hyre på gaderne og slet ikke på de autoriserede pladser, som tilhørte Taxa. De måtte hver gang efter endt tur køre tilbage til deres hjemsted og derfra få hyre. Hyrevognsloven fra 1973 afskaffede skillelinjen mellem taxa og lillebil. Fra da af var alle hyrevogne, og i dag er der kun den forskel, at begrebet Taxa er et beskyttet navn, og taxi er den internationale betegnelse for en hyrevogn.

Taxier
Vodka

Vodka (fra Slavisk voda (vand), Polsk wódka [ˈvutka], Russisk: водка [ˈvotkə]) er en klar destilleret spiritus med mellem 35,7 og 55 volumenprocent alkohol.

Det tidligst kendte brug af ordet "vodka" stammer fra Polen, nærmere bestemt Sandomierz -provinsens rets registre fra 1405. I det 15. århundrede blev ordet "vodka" brugt om forskellige kosmetiske og medicinske produkter. Senere i det 15. og 16. århundrede begyndte man også at bruge ordet "vodka" om den alkoholiske drik. Ordet "vodka" har sidenhen spredt sig, og bruges nu i flere central og østeuropæiske lande.

Historie 
Det menes at vodka kom til Polen via Arabiske eller italienske købmænd, i slutningen af det 13. århundrede.  Drikken blev hurtigt populær blandt bønder.

I det 16. århundrede kom vodka til Rusland gennem handel.

Noter

Se også 
 Smirnoff

Spirituosa
Kap Farvel

Kap Farvel (grønlandsk: Uummannarsuaq eller  Nunap Isua) er Grønlands sydligste punkt, beliggende på 59° 46' nord, omtrent på højde med Oslo og blot ca. 225 km nordligere end Skagen. Grønland strækker sig fra nord til syd over 24 breddegrader svarende til 2.670 km eller som fra Bergen til sydspidsen af Sicilien.

Grønlands geografi
Farvel
Kujalleq Kommune